посещения на място по време на периода на събирането на реколтата, че реколта не се събира.
 3. В случаите, когато се прилага член 48, параграф 3, втора алинея от Делегиран регламент (ЕС) 2017/xxx:
 a)
 не се прилага изискването да не е имало частично събиране на реколтата, предвидено в параграф 2, първа алинея от настоящия член; и
 б)
 Държавите членки гарантират, че плодовите и зеленчуковите растения, спрямо които е предприето небране и събиране на реколтата на зелено, няма да бъдат използвани за други цели на производството през същия производствен сезон.
 4. Член 30, параграфи 1, 2, 3 и 6 се прилагат mutatis mutandis.
 Член 32
 Транснационални организации на производители
 1. Държавата членка, в която се намира седалището на транснационална организация на производители, носи пълната отговорност за организирането на проверките на тази организация по отношение на оперативната програма и оперативния фонд, както и за прилагането на административни санкции, когато тези проверки показват, че задълженията не са били изпълнени.
 2. Другите държави членки, от които се изисква да предоставят административно сътрудничество, посочено в член 14, параграф 3, буква в) от Делегиран регламент (ЕС) 2017/xxx, извършват такива административни проверки и проверки на място, изисквани от посочената в параграф 1 от настоящия член държава членка, и ѝ докладват резултатите. Те спазват крайните срокове, определени от държавата членка, посочена в параграф 1.
 3. Във връзка с организацията на производителите и с оперативната програма и оперативния фонд се прилагат правилата, приложими в посочената в параграф 1 държава членка. Въпреки това по отношение на екологичните и фитосанитарните въпроси, както и във връзка с мерките за предотвратяване и управление на кризи, се прилагат правилата на държавата членка, в която се извършват съответните действия.
 Член 33
 Транснационални асоциации на организации на производители
 1. Държавата членка, в която се намира седалището на организация на производители, която е член на транснационална асоциация на организации на производители, носи пълната отговорност за организирането на проверките по отношение на действията по оперативната програма, изпълнявана на нейна територия, и на оперативния фонд, както и за прилагането на административни санкции, когато тези проверки показват, че задълженията не са били изпълнени.
 2. Държавата членка, посочена в параграф 1, си сътрудничи тясно с държавата членка, в която се намира седалището на транснационалната асоциация на организации на производители, и съобщава незабавно резултатите от извършените проверки и евентуалните наложени административни санкции.
 3. Държавата членка, в която се намира седалището на транснационалната асоциация на организации на производители, носи пълната отговорност за организирането на проверките по отношение на действията по оперативната програма, изпълнявана на нивото на транснационалната асоциация, и на оперативния фонд на транснационалната асоциация, както и за прилагането на административни санкции, когато тези проверки показват, че задълженията не са били изпълнени. Тя също така осигурява координация на проверките и плащанията по отношение на действията по оперативните програми, изпълнявани на територията на другите държави членки.
 4. Действията по оперативните програми трябва да са съобразени с националните разпоредби на държавата членка, в която те действително се изпълняват.
 Член 34
 Проверки
 Без да се засягат специфичните разпоредби на настоящия регламент или други законодателни актове на